Kina, Bashkimi Evropian dhe shitja e armëve
Analistët thonë se rritja e ndikimit financiar të Kinës në Evropë ka filluar të duket
Kina po merr përherë e më tepër përmasat e një superfuqie në saje të rritjes së saj ekonomike, por së fundi edhe në fushën ushtarake. Për shkak të fuqisë financiare, Evropa është e detyruar tani t’i kushtojë vëmendje vendit aziatik. Britania po shkon drejt përplasjes me Bashkimin Evropian lidhur me shitjen e armëve Kinës. Që nga shtypja e protestave në sheshin e Tiananmenit në vitin 1989, vendet anëtare të BE-së e kanë të ndaluar të shesin mallra që mund të përdoren nga ushtria kineze. Por Kina po i përdor tani muskujt e saj financiarë, në përpjekje për ta ndryshuar ligjin. Avioni i ri i Kinës J-20, i pakapshëm nga radarët e ka kthyer vëmendjen në modernizimin e ushtrisë kineze. Bashkimi Evropian e kishte ndaluar shitjen e armëve apo teknologjisë ushtarake ndaj Kinës pas shtypjes së disidentëve në Sheshin Tiananmen të Pekinit në vitin 1989. Por Alexander Neill në Institutin e Shërbimeve të Bashkuara Mbretërore, një organizatë që bën analiza për mbrojtjen, thotë se rritja e ndikimit financiar të Kinës në Evropë ka filluar të duket. Pekini sapo ka nënshkruar një seri marrëveshjesh të mëdha me kompanitë evropiane, përfshirë një investim 5 miliardë dollarë me Volkswagen-in dhe Daimler-in në Gjermani. Kina tha se nuk është e gatshme të blejë 7 presje 9 miliardë dollarë nga borxhi i qeverisë spanjolle, në një kohë kur shtohen shqetësimet rreth së ardhmes së euros. Shumë drejtues të BE-së përfshirë shefen e politikës së jashtme Catherine Ashton ka lënë të kuptohet se është koha të rishikohet ndalimi i eksportit të armëve ndaj Kinës. Britania megjithëse i mirëpret investimet kineze për vendin e vet – nuk pajtohet me ato vende të BE-së që kërkojnë të heqin embargon. Përsëri Alexander Neill. Dokumentet e fshehta diplomatike amerikane të publikuara kohët e fundit tregojnë se edhe Uashgintoni e kundërshton heqjen e embargos – megjithëse presidenti kinez Hu Jintao kërkoi gjatë vizitës në Shtetet e Bashkuara, të zbuste shqetësimet lidhur me investimet e Kinës në ushtri. Megjithëse shpenzimet ushtarake të Kinës ishin rreth 78 miliardë dollarë në vitin 2010, Alexander Neil thotë se forca ushtarake të Kinës është ende mbrapa. Avioni luftarak J-20 i Kinës është një shembull i këtij avancimi. Pekini po i bën trysni BE-së të lejojë eksportimin e teknologjisë ushtarake. Për shkak të fuqisë financiare të Kinës, Evropa është e detyruar tani t’i kushtojë vëmendje.